Alticini

[miniatura|Larva de *[Altica* sp.]]
[miniatura|*[Disonycha xanthomelas*]]
[miniatura|*[Luperaltica nigripalpis*]]

**Alticini** é unha tribo de pequenos escaravellos saltadores da familia Chrysomelidae, subfamilia Galerucinae. Historicamente estaban clasificadas na súa propia subfamilia.

Aínda que a maioría das tribos dos Galerucinae poden ser parafiléticas, os Alticini considéranse un clado monofilético.

## Descrición e ecoloxía 
Os adultos son crisomélidos moi pequenos ou de tamano moderado, que están entre os escaravellos máis pequenos. Son similares a outros crisomélidos, pero caracterízanse por ter os fémures das patas posteriores moi agrandados. Estes fémures agrandados permiten a acción de choutar que realizan cando os molestan. Poden tamén camiñar normalmente e voar. Moitos deles teñen cores atractivas, que poden ser escuras, brillantes e a miúdo con cores metálicas predominantes.

Os adultos aliméntanse externamente de plantas, comendo a superficie das follas, talos e pétalos. Cando se alimentan intensamente os pequenos buracos redondos causados por un individuo poden coalescer formando grandes áreas danadas. Algunhas larvas (por exemplo as de *Phyllotreta*) comen raíces.

En condicións climatolóxicas adversas (chuvia, por exemplo) algúns deles procuran refuxio no solo. Algunhas especies, como *Phyllotreta cruciferae* e *P. striolata*, prefiren abandonar os seus esconderixos só durante o tempo seco e cálido.

## Relacións cos humanos 
Os Alticini poden ser beneficiosos ou ser pragas, dependendo da especie.

### Praga 
Moitos cultivos agrícolas importantes poden ser atacados por estes escaravellos, como varias plantas crucíferas como a mostaza e a colza (concretamente a canola no noroeste de Norteamérica). Numerosas plantas de xardín tamén poden ser atacadas, como as flores de *Gardenia* e *Rothmannia* por especies de *Altica*.

Os Alticini executan os seus ataques máis graves durante o tempo seco e son máis activos nos días solleiros. As larvas mastigan raíces.

#### Plantas acompañantes 
Estes escaravellos poden ser disuadidos por varias plantas acompañantes, que se cultivan entre as plantas de xardín acompañando a outras plantas veciñas máis valiosas ás que benefician. Por exemplo, o tomiño, herba gateira e tipos de menta tapan co seu cheiro o olor das plantas próximas.

Os ravos, por outra parte, poden cultivarse como colleita trampa, tentando aos escaravellos e afastándoos de colleitas máis importantes. Como a súa raíz non é danada polos escaravellos, os ravos seguen sendo utilizables.

Poden empregarse varios predadores naturais para manter os escaravellos controlados, incluíndo algúns que os parasitan, como as  vespas bracónidas e as moscas taquímidas. En ambos os casos, a larva aliméntase do escaravello, mentres que o adulto se alimenta de néctar e pole; algunhas especies son incluso importantes polinizadores. Para animar ás vespas bracónidas e ás moscas taquínidas plántanse certo tipo de flores entre a colleita: umbelas como a carvea, fiúncho, coandro e *Ammi majus*, e simples flores abertas como as papoulas de California e a maravalla, así como a milfollas.

### Insectos beneficiosos 
Outras especies de Alticini son beneficiosas, alimentándose de malas herbas e plantas molestas similares. Unhas poucas especies foron introducidas en varios lugares como axentes de control biolóxico contra algunhas malas herbas. Un exemplo importante é o seu uso no control da *Euphorbia virgata*, unha mala herba invasiva nos Estados Unidos de América. Ten un látex tóxico e evítana xeralmente os herbívoros. Os Alticini do xénero *Aphthona* foron introducidos con éxito para controlar esta planta.

## Xéneros seleccionados 
Esta lista de xéneros non é completa. É tamén parcialmente a do ITIS e podería incluír xéneros que outras fontes sitúan noutros grupos.

* *Acallepitrix* J.Bechyné, 1956 
* *Acrocyum* Jacoby, 1885
* *Afroaltica* Biondi & D'Alessandro, 2007
* *Agasicles* Jacoby, 1904
* *Altica* Geoffroy, 1762
* *Andersonoplatus* Linzmeier & Konstantinov, 2018
* *Derocrepis* Weise, 1886
* *Dibolia* Latreille, 1829
* *Disonycha* Chevrolat en Dejean, 1836
* *Distigmoptera* Blake, 1943
* *Dysphenges* Horn, 1894
* *Epitrix* Foudras en Mulsant, 1859
* *Glenidion* H.Clark, 1860 
* *Glyptina* J.L.LeConte, 1859 
* *Hemiglyptus* Horn, 1889
* *Hemiphrynus* Horn, 1889
* *Hermaeophaga* Foudras, 1860
* *Heyrovskya* Madar & Madar, 1968
* *Hippuriphila* Foudras en Mulsant, 1859
* *Hornaltica* Barber, 1941
* *Kashmirobia* Konstantinov & Prathapan, 2006
* *Kuschelina* J.Bechyné, 1951
* *Lanka* Maulik, 1926
* *Longitarsus* Berthold, 1827
* *Luperaltica* Crotch, 1873
* *Lupraea* Jacoby, 1885
* *Lysathia* J.Bechyné, 1957 
* *Lythraria* Bedel, 1897
* *Mantura* Stephens, 1831
* *Margaridisa* J.Bechyné, 1958 
* *Minota* Kutschera, 1859
* *Mniophila* Stephens, 1831
* *Mniophilosoma* Wollaston, 1854
* *Monomacra* Chevrolat en Dejean, 1836
* *Neocrepidodera* Heikertinger, 1911
* *Nesaecrepida* Blake, 1964
* *Nisotra* Baly, 1864
* *Ochrosis* Foudras, 1861
* *Oedionychis* Latreille, 1829
* *Omophoita* Chevrolat en Dejean, 1836
* *Orestia* Chevrolat en Dejean, 1836
* *Pachyonychis* H.Clark, 1860 
* *Pachyonychus* F.E.Melsheimer, 1847 
* *Palaeothona* Jacoby, 1885
* *Parchicola* J.Bechyné e B.Springlová de Bechyné, 1975 
* *Phydanis* Horn, 1889
* *Phyllotreta* Chevrolat en Dejean, 1836
* *Podagrica* Chevrolat en Dejean, 1836
* *Pseudodibolia* Jacoby, 1891
* *Pseudolampsis* Horn, 1889
* *Pseudorthygia* Csiki en Heikertinger e Csiki, 1940 
* *Psylliodes* Berthold, 1827
* *Sphaeroderma* Stephens, 1831
* *Strabala* Chevrolat en Dejean, 1836
* *Syphrea* Baly, 1876
* *Systena* Chevrolat en Dejean, 1836
* *Trichaltica* Harold, 1876
* *Ugandaltica* D'Alessandro & Biondi, 2018

Apteropeda.orbiculata.jpg|*Apteropeda orbiculata
Argopistes coccinelliformis01.jpg|*Argopistes coccinelliformis* entre danos causados pola alimentación na planta *Osmanthus × fortunei*
Batophila rubi - 2014-05-16.webm|*Batophila rubi*
Crepidodera.aurata cropped.jpg|*Crepidodera aurata*
Podagrica.fuscicornis.jpg|*Podagrica fuscicornis*
Altica.lythri.jpg|*Altica lythri*. Nótese os grosos fémures das patas traseiras
Eight-spotted flea beetle (Omophoita cyanipennis octomaculata).JPG|*Omophoita cyanipennis''

## Notas 
## Véxase tamén 
### Ligazóns externas 
* Descrición dos Alticini na Universidade de Kansas
* The Handbook of Palearctic Flea Beetles - identificación dos xéneros do Paleártico, xunto coa morfoloxía, información das plantas hóspedes e referencias na literatura
* "Flea Beetles"  de W.S. Cranshaw, profesor entomólogo da Extensión da Universidade do Estado de Colorado